Παύλος Τσακίρης

Ο Παύλος Τσακίρης (Θεσσαλονίκη, 10 Αυγούστου 1984) είναι Έλληνας αγρότης και παραγωγός αυγών και διευθύνει την οικογενειακή επιχείρηση TSAKIRIS FAMILY , μια εταιρία που δραστηριοποιείται στην παραγωγή τροφίμων (αβγά και δημητριακά). Τον Δεκέμβριο του 2020 αναδείχθηκε ως Κορυφαίος Ευρωπαίος Νέος Αγρότης

Φοίτησε στο Ελληνογαλλικό Κολλέγιο ΔΕΛΑΣΑΛ, σπούδασε Βιομηχανική Πληροφορική στην Καβάλα και στην συνέχεια ασχολήθηκε με την ανάπτυξη και την διεύθυνση της εταιρίας καθιστώντας την μία από τις πρώτες εταιρίες στον πρωτογενή τομέα που επένδυσαν στην κυκλική οικονομία και την περιβαλλοντικά βιώσιμη Γεωργία. Ο διαγωνισμός στην κατηγορία Περιβαλλοντικά Βιώσιμη Γεωργία στο πλαίσιο του 6ου Πανευρωπαϊκού Συνεδρίου Νέων Αγροτών έγινε διαδικτυακά, -εξ αναβολής λόγω covid-19 της πραγματοποίησής του τον Μάρτιο- και σε αυτόν συμμετείχαν 200 νέοι αγρότες από 21 κράτη μέλη της ΕΕ. Στην τελική φάση πέρασαν 21 αγρότες και στην κατηγορία που διαγωνιζόταν ο κ. Τσακίρης. Η ανάδειξή του σε νικητή στην κατηγορία του, έγινε από πενταμελή επιτροπή στελεχών του ευρωπαϊκού κοινοβουλίου και του ευρωπαικού αγροτικού χώρου.

Η Tsakiris Family, που άλλαξε το όνομά της από «Αβγά Νεοχωρούδας Τσακίρη» το 2014 για να συμπεριλάβει και τη δραστηριότητά της στα δημητριακά, διαθέτει σήμερα ίδια παραγωγή 160.000 ορνίθων ενώ τυποποιεί και διακινεί πάνω από 4.000.000 αβγά τον μήνα. Το 2021 η εταιρεία προβλέπεται να έχει διπλασιάσει την παραγωγή της, με τις περισσότερες των 70.000 ορνίθων να εκτρέφονται με βιολογικό πρότυπο. Διαθέτει 16 πτηνοτροφεία στη Νεοχωρούδα και ένα κέντρο διανομής στην Αθήνα. Πριν από μερικά χρόνια δημιούργησε παστεριωτήριο αυγών, που απευθύνεται στη ζαχαροπλαστική και στην αγορά Horeca και απασχολεί 70 εργαζόμενους. Παράλληλα, η Tsakiris Family διαθέτει τη σειρά δημητριακών «Petit Dejeuner», που κυκλοφόρησε στην αγορά το 2014.

Παραπομπές